b'\n_START_ARTICLE_\nJyrki Blom\n_START_PARAGRAPH_\nJyrki Petteri Blom (s. 11. toukokuuta 1962 Kotka) on suomalainen keih\xc3\xa4\xc3\xa4nheitt\xc3\xa4j\xc3\xa4. H\xc3\xa4n sijoittui nelj\xc3\xa4nneksi yleisurheilun Euroopan-mestaruuskilpailuissa Stuttgartissa vuonna 1986. Rooman MM-kilpailuissa 1987 h\xc3\xa4n putosi karsinnassa._NEWLINE_Blom sai kolme mitalia Kalevan kisoissa: hopeaa Vaasassa 1986, pronssia Lahdessa 1985 ja Kuopiossa 1987. Talviheittojen SM-kilpailuissa h\xc3\xa4n sai kultaa 1987 ja hopeaa 1989._NEWLINE_Blom heitti vanhan keih\xc3\xa4smallin enn\xc3\xa4tyksens\xc3\xa4 85,30 Suomi\xe2\x80\x93Ruotsi-maaottelussa Tukholmassa elokuussa 1985. Nykyisell\xc3\xa4 mallilla h\xc3\xa4nen enn\xc3\xa4tyksens\xc3\xa4 on Stuttgartin EM-kisoissa heitetty 80,48._NEWLINE_Blom edusti Vehkalahden Veikkoja ja h\xc3\xa4nt\xc3\xa4 valmensi Leo Silen. Nyky\xc3\xa4\xc3\xa4n h\xc3\xa4n toimii Kuopion klassillisessa lukiossa urheilulukion koordinaattorina sek\xc3\xa4 liikunnan opettajana.'